ORDE do 27 de maio de 2004 pola que se resolve a convocatoria para a incorporación á rede de centros integrados de formación profesional da Comunidade Autónoma de Galicia.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/06/2004

A Lei 5/2002, do 19 de xuño, das cualificacións e da formación profesional (BOE do 20 de xuño) no seu artigo 11 prevé a creación de centros integrados de formación profesional e no seu artigo 11.4º establece que as administracións, no ámbito das súas competencias, poderán crear e autorizar os devanditos centros coas condicións e requisitos que se establezan.
Mediante a Orde do 20 de xaneiro de 2004, que desenvolve o Decreto 325/2003, do 18 de xullo, polo que se autorizan e regulan os centros integrados de formación profesional na Comunidade Autónoma de Galicia, convócanse os centros docentes públicos que imparten formación profesional, dependentes das consellerías de Educación e Ordenación Universitaria e da Consellería de Asuntos Sociais, Emprego e Relacións Laborais, para a súa incorporación á rede de centros integrados.
Cumpridos os trámites que se especifican nos artigos 3º, 7º e 8º da cita orde, esta consellería
RESOLVE:
Artigo 1º
Autorizar a incorporación á rede de centros integrados da Comunidade Autónoma de Galicia dos centros que se relacionan no anexo I.
Artigo 2º
Non autorizar a incorporación á rede de centros integrados da Comunidade Autónoma de Galicia dos centros que se relacionan no anexo II, por non cumprir cos requisitos recollidos no artigo 3º da citada Orde do 20 de xaneiro de 2004.
Artigo 3º
Non autorizar a incorporación á rede de centros integrados da Comunidade Autónoma de Galicia dos centros que se relacionan no anexo III, por presentar a documentación fóra de prazo.
Artigo 4º
Contra esta orde os interesados poderán interpoñer recurso potestativo de reposición perante o conselleiro de Educación e Ordenación Universitaria no prazo dun mes contado a partir do día seguinte ao da súa publicación no Diario Oficial de Galicia, de acordo co disposto nos artigos 116 e 117 da Lei 30/1992, de réxime xurídico das administracións públicas e procedemento administrativo común, modificada pola Lei 4/1999, ou ben directamente recurso contencioso-administrativo no prazo de dous meses perante o Tribunal Superior de Xustiza de Galicia.
Disposicións derradeiras
Primeira.-Autorízase a Dirección Xeral de Formación Profesional e Ensinanzas Especiais para ditar cantas normas sexan necesarias para o desenvolvemento desta orde.
Segunda.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de xuño de 2004.
Celso Currás Fernández
Conselleiro de Educación e Ordanación Universitaria
ANEXO I
Nº
CENTRO
CONCELLO
PROVINCIA
1
IES CARLOS OROZA
PONTEVEDRA
PONTEVEDRA
2
IES A FARIXA
OURENSE
OURENSE
3
IES DE FENE
FENE
A CORUÑA
4
IES POLITÉCNICO VIGO
VIGO
PONTEVEDRA
ANEXO II
Nº
CENTRO
CONCELLO
PROVINCIA
1
IES MARÍA SARMIENTO
VIVEIRO
LUGO
2
IES GREGORIO FERNÁNDEZ
SARRIA
LUGO
3
IES FERNANDO BLANCO
CEE
A CORUÑA
4
IES LAMAS DE ABADE
SANTIAGO DE C.
A CORUÑA
5
IES PERDOURO
BURELA
LUGO
6
IES DE ARZÚA
ARZÚA
A CORUÑA
7
IES PUNTA CANDIEIRA
CEDEIRA
A CORUÑA
8
IES LOIS PEÑA NOVO
VILALBA
LUGO
9
IES A CARBALLEIRA
OURENSE
OURENSE
ANEXO III
Nº
CENTRO
CONCELLO
PROVINCIA
1
IES ÁNXEL CASAL
A CORUÑA
A CORUÑA
2
IES GARCÍA BARBÓN
VERÍN
OURENSE
3
IES A PIRINGALLA
LUGO
LUGO
4
IES BECERREÁ
BECERREÁ
LUGO
5
IES POLITÉCNICO LUGO
LUGO
LUGO
6
IES SOMESO
A CORUÑA
A CORUÑA
7
IES AS MERCEDES
LUGO
LUGO